## Odluka o usklađivanju mirovina od 1. prosinca 1996.

### NN 66/1997 (30.6.1997.), Odluka o usklađivanju mirovina od 1. prosinca 1996.

# REPUBLIČKI FONDOVI MIROVINSKOG I INVALIDSKOG OSIGURANJA RADNIKA, SAMOSTALNIH PRIVREDNIKA I INDIVIDUALNIH POLJOPRIVREDNIKA HRVATSKE

Na temelju članka 1. Zakona o usklađivanju mirovina i drugih novčanih
primanja iz mirovinskog i invalidskog osiguranja, te upravljanju fondovima
mirovinskog i invalidskog osiguranja ("Narodne novine", broj
20/97) i članka 6. točke 10. Statuta Republičkog fonda mirovinskog i invalidskog
osiguranja individualnih poljoprivrednika Hrvatske ("Narodne novine",
br. 58/90 i 21/92), Upravni odbor Republičkog fonda mirovinskog i invalidskog
osiguranja individualnih poljoprivrednika Hrvatske, na sjednici održanoj
6. svibnja 1997. donosi

## **ODLUKU**

### **O USKLAĐIVANJU MIROVINA OD 1. PROSINCA 1996.**

1. Mirovine korisnika mirovina, koji su pravo na mirovinu ostvarili
1. siječnja 1996. ili poslije toga dana i koje su povećane od 1. siječnja
1996. za 14,42% prema Odluci o usklađivanju mirovina od 1. siječnja 1996.
, od 1. svibnja 1996. za 5,2% prema Odluci o usklađivanju mirovina od 1.
svibnja 1996. i od 1. srpnja 1996. za 0,7% prema Odluci o usklađivanju
mirovina od 1. srpnja 1996. , povećavaju se od 1. prosinca 1996. za 6,5%.

2. Mirovine korisnika mirovina iz točke 1. ove odluke koji su pravo
na mirovinu ostvarili do 1. prosinca 1996. ili poslije toga dana, a najkasnije
do 31. prosinca 1996, i koje nisu povećane za 14,42%, za 5,2% i za 0,7%
povećavaju se od dana ostvarivanja prava za 29,09%.

3. Osnovica za povećanje mirovina prema točki 1. ove odluke uzima se
mirovina koja je korisniku pripadala na dan 1. prosinca 1996., a kao osnovica
za povečanje mirovina prema točki 2. ove odluke uzima se mirovina koja
je korisniku pripadala na dan ostvarivanja prava.

4. Mirovine korisnika mirovina koji su pravo na mirovinu ostvarili do
31. prosinca 1995. i koje su povećane od 1. siječnja 1996. za 2,2% prema
Odluci o usklađivanju mirovina od 1. siječnja 1996., za 5,2% od 1. svibnja
1996. prema Odluci o usklađivanju mirovina od 1. svibnja 1996., za 0,7%
od 1. srpnja 1996. prema Odluci o usklađivanju mirovina od 1. srpnja 1996
., povećavaju se od 1. prosinca 1996. za 6,5%.

5. Kao osnovica za povećanje mirovina prema točki 4. ove odluke uzima
se mirovina koja je korisniku pripadala na dan 1. prosinca 1996.

6. Usklađivanje mirovina po ovoj odluci obaviti će se po službenoj dužnosti
bez donošenja rješenja.

7. Ovom odlukom stavljaju se van snage "Odluka usklađivanju mirovina
individualnih poljoprivrednika od 1. rujna 1996." ("Narodne novine",
broj 82/96) i "Odluka o usklađivanju mirovina individualnih poljoprivrednika
od 1. prosinca 1996." ("Narodne novine", broj 4/97).

8. Točka 7. ne odnosi se na zahtjeve za priznanje prava iz mirovinskog
i invalidskog osiguranja podnesene do 19. veljače 1997. tj. do stupanja
na snagu Zakona o usklađivanju mirovina i drugih novčanih primanja iz mirovinskog
i invalidskog osiguranja, te upravljanju fondovima mirovinskog i invalidskog
osiguranja ("Narodne novine", broj 20/97).

9. Ova odluka stupa na snagu idućega dana od dana objave u "Narodnim
novinama", a primjenjuje se od 1. prosinca 1996.

Klasa: 141-13/97-01/1904
Urbroj: 343-99-01/97-37
Zagreb, 6. svibnja 1997.

Predsjednik
Upravnog odbora Republičkog fonda
mirovinskog i invalidskog osiguranja individualnih poljoprivrednika Hrvatske
**dr. sc. Đuro Njavro**, v. r.

Odluka, NN 66/1997-1171